અમેરિકાના ન્યૂયોર્કના મેનહેટનમાં એક વ્યક્તિએ ટ્રકની અનેક લોકોને કચડી નાંખ્યા છે. આ વ્યક્તિ ટ્રક લઇને સાઇકલ ટ્રેક પર ચઢી ગયો. અને આ કારણે જ 8 લોકોની મોત થઇ અને 15 લોકો ગંભીર રીતે ઇજાગ્રસ્ત થયા છે. ન્યૂયોર્કના મેયરે આ ઘટનાને એક આંતકી હુમલો કહ્યું છે. ઉલ્લેખનીય છે કે આ હુમલો વર્લ્ડ ટ્રેડ સેન્ટરની પાસે થયો છે. અને આ ઘટનાના સાક્ષી લોકોનું કહેવું છે કે ડ્રાઇવર અલ્લાહ હુ અકબરના નારા લગાવી રહ્યો હતો. નોંધનીય છે કે ન્યૂયોર્ક અને બ્રિટન જેવા શહેરોમાં હવે ટ્રક દ્વારા લોકોને કચડીને મારી નાંખવાની ઘટનાઓ વધી છે. ત્યારે હાલ તો ઇજાગ્રસ્તોને હોસ્પિટલમાં ખસેડવામાં આવ્યા છે.